Verbum amalgamatum
Verbum amalgamatum (Theodisce Kofferwort; Anglice portmanteau; Norvegice teleskopord; Italice parola macedonia; Francice mot-valise) est verbum e binis vocabulis fusum, quae significando collaborant.

Tametsi semper in linguis hominum possibile erat duo verba fundere, nomen portmanteau (qui "armarium" Anglice significat) verbis huius generis primum attribuit Ludovico Carroll, persona Ovalio Crasso loquente, in libro cuius titulus est Aliciae per speculum transitus. Ovalius Crassus Aliciae explicat verba carminis Taetraferocias ubi nonnulla verba amalgamata a Carroll ficta exstant: 

Scriptor Hibernicus Iacobus Joyce alia verba amalgamata condidit in libro suo Finnegans Wake.

Exempla 
In lingua internationali hodierna multa verba amalgamata usitata sunt: quasar ut "quasi-stellaris", motel e "motor" ("automobile") et "hotel" ("hospitium"). 

 In lingua Anglica invenimus "spork" e "spoon" et "fork", "smog" e "smoke" et "fog", "chortle" e "chuckle" et "snort" (hoc a Carroll ipso inventum), "brunch" e "breakfast" et "lunch", "burkini" e "burka" et "bikini", "turducken" e "turkey", "duck", et "chicken"; "homophobia" ex "homosexual" et "phobia"
 In lingua Theodisca exstat "Teuro" e "teuer" ("sumptuosus") et "Euro" (nummus Europaeus).
 In lingua Francogallica exstat "courriel" e "courrier" ("epistolae") et "électronique".

 Abbreviatio
 Finnegans Wake
 Libri Latine redditi
 Neologismus
 Tongqi
 Verbum compositum

Notae 

Lexicologia
Verba Anglica
Termini scientifici
Ludovicus Carroll